Pablo+Neruda

//Den chilenske forfatteren [|Pablo Neruda] ble født i 1904 og døde i 1973. Nerudas e//// gentlige navn var Ricardo Eliecer Neftali Reyes Basoalto, men han brukte [|pseudonym] for at foreldrene ikke skulle oppdage at han mot deres ønsker skrev. Senere tok han navnet Pablo Neruda offisielt. Neruda var også politiker for kommunistpartiet i Chile. Da kommunismen ble forbudt i Chile i 1948, ble det utstedt arrestordre på ham. Da forlot han Chile og bodde flere år i [|eksil]. I 1953 fikk han Stalins fredspris fra Sovjetunionen og i 1971 fikk han Nobelprisen i litteratur. //


 * Forfatterskap**

Den episke diktsyklusen //Den store sangen// som handler om Latin Amerikas historie, blir regnet som hans hovedverk. Det er et enormt verk på 10 000 vers og ble utgitt i Mexico i 1950. Like berømt er hans diktsamling //Tyve kjærlighetsdikt og en fortvilet sang// som han utga som 20-åring. Forfatterskapet hans er blitt oversatt til mange språk. I årene fra 1954 til 1959 skrev Neruda fire samlinger med [|oder]. På den tiden var Pablo Neruda en av de mest kjente lyrikerne på det sør-amerikanske kontinentet. Neruda ønsket at det han skrev skulle nå ut til flest mulig mennesker, derfor ville han ikke bare skrive for skolerte lesere, men også for fattige gruvearbeidere. Av den grunn skrev han oder til både mais og tomater, til piggtråden og det forurensede sjøvannet såvel som til kjærligheten. For Neruda handlet odene om livets enkle og hverdagslige ting, og han beskrev odene som elementale - grunnleggende. At dette ikke var vanlig, brydde han seg ikke om. Leserne ble smittet av hans skriveglede og begynte å se på hverdagslige ting som feks regn med nye øyne.

Det er blitt sagt at Neruda er den største [|popstjernen] Chile har hatt og hans litterære verk er en samling "hits", slagere og sanger som har endt opp i den chilenske lyriske kanon dvs i et utvalg av de beste litterære verkene i Chile gjennom tidene. Når Neruda leste opp diktene sine kunne det være for fullsatte teatre i storbyene eller for 20 000 gruvearbeidere. Han var en dikter som i popularitet ble sammenlignet med Beatles og Michael Jackson. Han har nesten fått helgenstatus i Chile. Det har også gått rykter om at Neruda ikke døde en naturlig død, men ble forgiftet. De undersøkelsene man har foretatt hittil har ikke kunnet bekreftet dette.


 * Diktet**//**: Jorda i deg**//

Boka //Kapteinens vers// ble utgitt anonymt i Napoli i 1952. Diktene er skrevet til Matilde Urrutia i starten på deres livslange kjærlighetsforhold (Neruda var på den tiden gift med en annen kvinne). Diktene i //Kapteinens vers// ble gjendiktet til nynorsk av forfatteren Kjartan Fløgstad i 2003. Det første diktet i denne boka er //Jorda i deg//. Diktets motiv er ei kvinne. Temaet er kjærlighet. Dikteren prøver å formidle de følelsene som kan strømme gjennom et menneske når det møter den store kjærligheten.

Jorda i deg Mi vesle rose, så lita og naken at av og til verkar det som om , det var plass til heile dei eine handa mi og at eg kunne ta deg slik og kyssa deg. Men så rører brått mine føter ved dine og munnen min lippene dine, du har vakse, akslene dine reiser seg som to åsar brysta dine glir over brystet mitt og armen min rekk mest ikkje rundt den slanke nymånekurven som midja di teiknar: du er i kjærleiken som vatnet i havet: Augo dine umåtelege som himmelen og eg bøyer meg mot munnen din for å kysse jorda.

Frå //Kapteinens dikt//, 2003. Gjendikta av Kjartan Fløgstad

Med innledningsordene beskriver dikteren det skjøre og ømme i kjærligheten og kaller det "//mi vesle rose, så lita og naken"//. Samtidig fremstår hans styrke i kontrast til dette //"lille og nakne"//, og hans sier at det virker som han har //"plass til heile deg i eine handa mi"//. Og når han fortsetter med //"eg kunne ta deg slik og kyssa deg"// synes han også å gi uttrykk for en slags tilbedelse.

I midterste del av diktet endres det tilbedende i kjærligheten til noe mer. Når dikteren kommer i fysisk kontakt med den han elsker, når føttene og leppene deres berører hverandre, så materialiseres det mytiske ved kjærligheten. Denne følelsen som kan være så vanskelig å beskrive, er blitt omformet til et menneske han begjærer og hans sier "//du har vaske"//. Han priser skuldrene, brystene og midjen hennes. Kjærligheten har kommet til et erotisk stadium //"akslene dine resier seg som to åsar og brysta dine glir over brystet mitt"//. Han omfavner henne og sammenligner den slanke midjen med en //"nymånekkurv".//

I siste del av diktet er kjærligheten blitt en livsnødvendighet. Her går kvinnen i ett med elementene. Og dikteren bruker ord som //hav, himmel// og //jord// for å fortelle hvor viktig kjærligheten er blitt for ham. den er blitt så altoppslukende at den er på lik linje med det et menneske trenger for å kunne puste og leve på jorden. Og leseren forstår hvorfor diktet har tittelen //"Jorda i deg"//.

Diktformen til Jorda i deg kalles en ode. I et lyrisk språk lovpriser dikteren kjærligheten ved å beskrive følelser og stemninger. Når det gjelder komposisjonen av diktet, føles det naturlig å dele det inn i tre deler. I første del beskrives tilnærmingen, midtre del utforskningen og siste del innrømmelse og overgivelse.

Det er ikke brukt rimord. Diktet er skrevet i frie vers som flyter over i hverandre. Rytmen er suggerende - leseren lar seg rive med av den stemningen og begeistringen som ordvalget formidler. Bildene er mange og hentet fra fenomener som alle vi som bor på denne kloden kjenner oss igjen i. Den vakre planten //"mi vesle rose"//, kvinnen skuldre er som //"to åsar"//, den slanke midjer er som //"nymånekurven"//, øynene er "//umåtelege som himmelen"//, og når han kysser munnen hennes er det som //"å kysse jorda//", selve fundamentet i vår tilværelse.

Alle bildene gir positive assosiasjoner. Alt det vakre som jorda rommer, kan også rommes i kjærligheten. Og måten han beskriver kjærligheten på, er gjort på en følsom og inderlig måte. Det er et dikt som utstråler livsglede og som gjør leseren oppstemt og glad.

Det er blitt sagt at diktene i boka //Kapteinens vers// er en veldig omfavnelse og hyllest til kjærligheten. ikke bare til en bestemt kvinne, men kjærligheten i seg selv - den som er størst__ av alt.


 * Utgivelser:**
 * Twenty Love Poems and a Song of Despair
 * World's End
 * The Hands of the Day
 * The Book of Questions
 * The Yellow Heart
 * Stones of the Sky
 * The Sea and the Bells
 * Winter Garden
 * The Separate Rose
 * Still Another Day
 * On the Blue Shore of Silence: Poems of the Sea
 * The Captain's Verses
 * 100 Love Sonnets
 * Extravagaria
 * Intimacies: Poems of Love

[]
 * Kilder:**

[|//http://no.wikipedia.org/wiki/Pablo_Neruda//]

[|//http://www.friestemmer.no/article/palo-nerudas-fantastiske-liv///]

[]

[]

[]